दक्षिण अफ्रीका ने बांग्लादेश को 39 रन से हराया  
हाशिम अमला की नाबाद 88 रन की पारी से दक्षिण अफ्रीका ने अनाधिकृत त्रिकोणीय ट्वेंटी 20 क्रिकेट श्रृंखला में बांग्लादेश को 39 रन से हराया।
हाशिम अमला की नाबाद 88 रन की पारी से दक्षिण अफ्रीका ने अनाधिकृत त्रिकोणीय ट्वेंटी 20 क्रिकेट श्रृंखला में बांग्लादेश को 39 रन से हराया।
	दक्षिण अफ्रीका  ने टॉस जीतकर पहले बल्लेबाजी करते हुए तीन विकेट पर 209 रन बनाए। सलामी बल्लेबाज अमला ने 53 गेंद पर नौ चौकों और तीन छक्कों की मदद से नाबाद 88 रन बनाए। उनके अलावा रिचर्ड लेवी ने 37, कोलिन इंग्राम ने 29, जेपी डुमिनी नाबाद 23 और एल्बी मोर्कल ने 22 रन का योगदान दिया।
	बांग्लादेश इसके जवाब में आठ विकेट पर 170 ही बना पाया। उसकी तरफ से कप्तान मुशफिकर रहीम ने 32 गेंद पर नाबाद 50 रन, महमुदुल्लाह ने 34 और मोहम्मद अशरफुल ने 33 रन बनाए।
	दक्षिण अफ्रीका की तरफ से रोबिन पीटरसन और मर्चेंट डि लेंगे ने दो-दो विकेट लिए। वायने पर्नेल हालांकि चार ओवर में 61 रन लुटा गए।
	बांग्लादेश की यह लगातार दूसरी हार है। वह पहले मैच में जिम्बाब्वे से 11 रन से हार गया था।